توري

توري  جنھن جو نباتاتي  ۽  آھي.  هڪ ٻوٽي جو ميوو آهي جنھن کي سبزي جي طور استعمال ڪيو ويندو آهي. هنجو رنگ عام طور تي سائو هوندو آهي. ايشيا ۽ آفريڪا جي گھڻن ئي ملڪن ۾ توري کي پوکيو ويندو آهي. اگر هي ٻوٽي تي ئي رهجي وڃي تہ سڪي اسپنج وانگر ٿي ويندي آهي جنھن کي ماڻهو وهنجڻ مھل مھٽڻي جي طور استعمال ڪندا آهن مرزا قليچ بيگ لکي ٿو تہ ”هن کي هندستانيءَ ۾ تُرئي يا جهينگا ترئي چوندا آهن. هن جي هڪڙي قسم کي گِھَ توري سڏيندا آهن، جنھن جي کل لسي ٿيندي آهي. ٻين جي کلن تي تکن ڪنڊن واريون لڪيرون نڪتل آهن. هيءَ ڀاڄي عام آهي ۽ سانوڻ ۾ پوکبي آهي. هن جو وڻ ول وانگي آهي، جو وڏن وڻن تي ۽ مَنھن جي مٿان چڙهي ويندو آهي ۽ ڇانوَ ڪري بيھندو آهي. هن کي گهڻن ئي طرحن سان ماڻهو کائيندا آهن.“باغ ۽ باغباني؛ ليکڪ: مرزا قليچ بيگ؛ ايڊيشن:1960ع؛ پبلشر: سنڌي ادبي بورڊ، ڄامشورو، سنڌ. ٿر ۾ هي وليون ڪي ماڻهو ٻنين ۾، ڪي وڻن جي اوٽ تي ۽ ڪي پنھنجن گهرن ۾ پوکيندا آهن، جن کي هٿرادو پاڻي ڏيندا آهن. مڙيئي ڪڏهين ڪڏهين ڀاڄي پيا کائيندا آهن.تاريخ ريگستان (ڀاڱو ٻيون)، مصنف: رائچند هريجن، ايڊيشن: ٽيون، سال؛ 2005ع، ڇپائيندڙ: سنڌي ادبي بورڊ، ڄام شورو، سنڌ.

 تصويرون 


 حوالا 

زمرو:ڀاڄيون